Lav et referat af nedenstående tekst:

Tekst:
Mie Ø. Nielsen, Rikke Møller Pedersen, Jeanette Ottesen og Pernille Blume ligner et godt medaljebud i Qatar. Danmark ligner en af guldfavoritterne i kvindernes 4x50 meter medley ved kortbane-VM i Qatar. Mie Ø. Nielsen, Rikke Møller Pedersen, Jeanette Ottesen og Pernille Blume svømmede sig fredag morgen videre fra de indledende heat til finalen i bedste tid. Tiden på 1.46,76 minutter kan sandsynligvis forbedres kraftigt af den danske kvartet, der ikke svømmede sig helt ud. Det tætpakkede program betød, at to af Danmarks mulige konkurrenter til guldet, Sverige og Storbritannien, helt droppede at stille til start i holdkappen. Derfor er de heller ikke med i finalen. Danmark førte sit heat fra start til slut, mens USA vandt det næste heat næsten lige så suverænt. Amerikanernes tid var dog seks hundreddele af et sekund dårligere end danskernes. Finalen svømmes fredag aften klokken 16.00.

Referat:
Mia Ø. Nielsen svømmede sig sammen med Rikke Møller Pedersen, Jeanette Ottesen og Pernille Blume sikkert i finalen i 50 meter medley.